Pak wanbetaling in skema só | Netwerk24
Pak wanbetaling in skema só
Voor jy eiendom oorweeg as 'n belegging, is daar 'n paar aspekte om in ag te neem. (Foto: iStock)
Die redes vir hul wanbetaling verskil, maar oor die algemeen is dit nie 'n kwessie dat die eienaar nie die heffingsgeld kan bekostig nie – dit is eerder 'n moedswillige weerhouding van geld. Daardie persone wat gebonde daaraan is om te betaal, probeer normaalweg 'n afbetalingsooreenkoms met die trustees of bestuursagent bewerkstellig.
In die geval van weerhouding verklaar die eienaar dalk selfs openlik dat hy/sy ontevrede is met 'n sekere optrede en daarom die heffings weerhou.Of die wanbetaling stilweg begin plaasvind en niemand dit eintlik oplet nie – en of dit gepaardgaan met 'n uitdruklike verklaring van ongelukkigheid – die trustees moet vroegtydig optree om 'n latere kontantvloeiprobleem en ander skade aan die skema te voorkom.
­Hoe moet trustees of bestuursagente te werk gaan om die agterstallige heffings in te vorder?Artikel 3(1)(a) tot 3(1)(c) van die bestuurswet bepaal in kort dat die regspersoon (by wyse van die trustees) 'n administratiewe fonds moet skep wat die jaarlikse operasionele uitgawes dek. Hulle moet ook 'n reserwefonds skep om voorsiening te maak vir die instandhoudingsuitgawes van die komende tien jaar. Daarbenewens moet die trustees ook bydraes hef van die eienaars vir die uitgawes in die voormelde fondse.